open-index/open-wikipedia-markdown huggingface dataset:
Seier i mørket

***Seier i mørket*** (originaltittel ***Dark Victory***) er en amerikansk romantisk dramafilm fra 1939, regissert av Edmund Goulding. Bette Davis spiller hovedrollen, mens George Brent, Humphrey Bogart, Geraldine Fitzgerald, Ronald Reagan, Henry Travers og Cora Witherspoon spiller biroller. Manuset til Casey Robinson er basert på George Brewer og Bertram Blochs skuespill *Dark Victory* fra 1934, hvor Tallulah Bankhead spilte hovedrollen.

Filmen ble nominert til tre Oscar-priser under den 12. Oscar-utdelingen i 1940: beste film, beste kvinnelige hovedrolle (Davis) og beste originalmusikk (Max Steiner). Prisen for beste film og beste kvinnelige hovedrolle gikk til *[[Tatt av vinden (film)|Tatt av vinden]]*, mens musikkprisen gikk til *[[Trollmannen fra Oz (film)|Trollmannen fra Oz]]*.

Det har blitt laget to nyinnspillinger av filmen, en kinofilm i 1963 og en TV-film i 1976. Det amerikanske filminstituttet (AFI) har kåret *Seier i mørket* til filmhistoriens 32. beste kjærlighetsfilm fra USA og filmhistoriens 72. mest inspirerende spillefilm fra USA.

## Handling
Judith Trahearne (Bette Davis) er en ung og livsglad kvinne. Men hun får stadig hodepine, og etter hvert svekkes synet. Legen Frederick Steele (George Brent) forteller henne at hun har hjernesvulst. Etter en operasjon forsvinner alle symptomene, men ingen forteller henne at det bare er en utsettelse og at hun vil dø innen seks måneder. Judith og legen blir forelsket og gifter seg med hverandre. Når det kommer for en dag at hun er i ferd med å dø, blir hun deprimert og begynner å drikke alkohol. Til slutt bestemmer hun seg for å tilbringe sine siste dager med de hun elsker.

## Medvirkende
* Bette Davis som Judith Traherne
* George Brent som Dr. Frederick Steele
* Geraldine Fitzgerald som Ann King
* Humphrey Bogart som Michael O'Leary
* Henry Travers som Dr. Parsons
* Ronald Reagan som Alec Hamm
* Cora Witherspoon som Carrie
* Dorothy Peterson som Miss Wainwright
* Virginia Brissac som Martha
* Charles Richman som Colonel Mantle
* Herbert Rawlinson som Dr. Carter
* Leonard Mudie som Dr. Driscoll
* Fay Helm som Miss Dodd
* Lottie Williams som Lucy

## Referanser


## Eksterne lenker
*
Ole M. Groth

**Ole Martin Grothn** (født 19. juli 1815 i Kristiansand, død 23. juni 1872 i Bodø) var en norsk toller, havnefogd og politiker, som var ordfører i Bodø i 1856, 1859 og 1865, 1867 og 1872. Han var poståpner, ekspeditør for statens skip og formann i direktsjone for Bodø Skipsverft på Burøya og for Saltens Dampskibsselskab. Han var også foretnigsfører for Nordlands Amtstidende etter oppstarten.

## Karriere
Han ble ansatt hos Flekkefjord Sparebanks, da banken åpnet i 1837  og ble banks første bokholder og kasserer. Han jobber i tillegg som tollerfullmektig. Siden han ikke kunne noe om bankdrift ble gikk han i lære hos Christianssands Sparebank en en uke. Han sluttet i jobben i 1842.

Han ble utnevnt som toller i Bodø i 1853. Han ble byens første havnefogd 1856, etter å ha fått organisert et havnevesen i byen. Da Saltens Dampskibsselskab ble startet opp i 1868, ansatte de Groth som direktør. Han ble tvunget til å trekke seg etter et år tid, fordi departementer mente stillingen var uforenelig med stillingen som toller.

Han druknet under bading på Nordstranda sankthansaften i 1872.

Han var far til filologen Peter Groth.

## Referanser


## Litteratur
* 
*
*
*
Fort Liberty

**Fort Liberty**, tidligere **Fort Bragg**, er en amerikansk militærbase i de fire amerikanske fylkene Cumberland, Hoke, Harnett og Moore i Nord-Carolina i USA. Fortet er oppkalt etter sørstatsgeneralen Braxton Bragg. 

Fort Liberty dekker mer enn 650 km² og er en av de største militærbasene i verden. Den er antakelig best kjent for å være hjemsted for noen av USAs luftbårne styrker og USAs spesialstyrker.
Indre

**Indre** betyr på norsk «det som er innenfor» eller det som er «lenger inn» enn noe, og er en del av mange stedsnavn. Indre kan referere til
*Indre (departement) – departement i Frankrike
*Indre (kommune) – by og kommune i Loire-Atlantique
*Indre (elv) – elv i Frankrike
*Indre (matematikk) – topologisk konsept
*Indre - idrettslag i Nordland
Studio Sokrates

***Studio Sokrates*** er et norsk radioprogram som gikk på NRK Radio fra 2001 til 2017. Programmet handlet om filosofi og jazz og ble ledet av Lars Nilsen, som også var initiativtaker til programmet. Knut Borge var med som jazzviter. 

Den filosofiutdannede P2-journalist Lars Nilsen sendte fra studio i Trondheim. Han hadde med seg jazzviter Knut Borge, som oftest fra et studio i Oslo, og en kvinnelig husfilosof, gjerne fra et tredje sendested. Flere gjestet programmet, blant annet Vigdis Songe-Møller, Pia Hverven-Axell, Kari Opdahl, Elin Svenneby, Solveig Bøe, Siri Granum Carson, og Siv Dokmo. Jazzpianisten Per Husby vikarierte for Knut Borge i sykdomsperioder og overtok etter Borges død i 2017. 

Kjenningsmelodien var «The Last Time I Saw Paris» med Johnny Hodges på tenorsaksofon.

Programmet sendte ofte direkte fra Moldejazz,  fra Hamsundagene og filosofifestivalen På kanten i Kragerø, samt diverse jazzfestivaler. Da var det livemusikk fra scenen, ofte med Per Husby på piano.

Siste sending gikk 20. mai 2017.

## Referanser

## Eksterne lenker
*Programmet på NRK Radio
Curaçaos riksvåpen

**Curaçaos riksvåpen** ble vedtatt 24. juli 1964, som våpen for øyområdet som den gang var en del av De nederlandske Antiller (oppløst 2010). Våpenet for Curaçao er kløyvd og har i første felt et seilskip på sølv over en blå nedre del dannet ved bølgesnitt og i andre felt på sølv et grønt appelsintre (*[[Pomerans|laraha]]*) med oransje frukter oppvoksende fra en grønn skjoldfot. Byen Amsterdams våpen står som hjerteskjold. Hele våpenskjoldet er kronet med en kronen for en marki (markgreve).

## Referanser
Nordbekken kraftverk

**Nordbekken kraftverk** er et vannkraftverk nær Ølmedalsvatnet i Vindafjord kommune i Rogaland.

Det er et elvekraftverk som utnytter et fall på 70 meter i Nordbekken.

Installert effekt er 30 kW fra en Vanvik peltonturbin. Årsproduksjon er 0,1 GWh.

## Referanser


## Kilder
* 
* NVE vannkraftdatabase
Det internasjonale militære idrettsforbundet

**Det internasjonale militære idrettsforbundet**, formelt **Conseil international du sport militaire** (**CISM**), er en av verdens største tverrfaglige idrettsorganisasjoner og den nest største etter Den internasjonale olympiske komité. CISM ble etablert i 1948 med formål om å fremme fysisk trening og idrettsaktivitet mellom ulike lands forsvar og på den måten fremme verdensfreden. Mottoet til CISM er «vennskap gjennom sport», og er basert på de tre grunnsteinene sport, utdanning og solidaritet. CISM arrangerer mesterskapene Military World Games og World Military Championships for forsvarene til de 134 medlemslandene.

## Idretter
CISM har mer enn 24 idretter på programmet. Mange av idrettene utøves etter konkurransereglementene til de enkelte internasjonale idrettsforbundene.

* Alpin ifølge FIS-regler
* Basketball ifølge FIBA-regler
* Boksing ifølge AIBA-regler
* Bryting ifølge UWW-regler
* Fallskjermhopping ifølge FAI-regler
* Fekting ifølge FIE-regler
* Fotball ifølge FIFA-regler
* Friidrett ifølge IAAF-regler
* Golf ifølge IGF-regler
* Hestesport ifølge FEI-regler
* Judo ifølge IJF-regler
* Langrenn ifølge FIS-regler
* Livredning ifølge ILS-regler
* Maraton ifølge IAAF-regler
* Militært patruljeløp
* Femkamp:
** Moderne femkamp ifølge UIPM-regler
** Militær femkamp ifølge CISM-regler
** Flyvåpenrettet femkamp ifølge CISM-regler
** Marinerettet femkamp ifølge CISM-regler
* Orientering ifølge IOF-regler
* Rugby ifølge RLIF-regler
* Sandvolleyball ifølge FIVB-regler
* Seiling ifølge WS-regler
* Skyting ifølge ISSF-regler. Administreres i Norge av Forsvarets Skyteutvalg.
* Svømming ifølge FINA-regler
* Sykling ifølge UCI-regler
* Tae Kwon Do ifølge WT-regler
* Triathlon ifølge ITU-regler
* Volleyball ifølge FIVB-regler
* Softball ifølge WBSC-regler

## Se også
* Norges idrettsforbund og olympiske og paralympiske komité

## Referanser


## Eksterne lenker
* CISM - International Military Sports Council Offisiell hjemmeside
Tsjad under VM i friidrett 2011

**[[Tsjad]]** deltok under VM i friidrett 2011 (utendørs) fra 27. august til 4. september 2011 i Daegu i Sør-Korea med 2 utøvere.

## Resultater

### Menn

### Kvinner

## Referanser


## Eksterne lenker
* Offisiell mesterskapsside for IAAF
Curaçaos marinpark

**Curaçaos marinpark** er et område på sørøstkysten av øya Curaçao i det sørlige Karibia. Parken ble til i 1983, men har ikke offisiell vernestatus gjennom lov. Parkens område strekker seg over 20 kilometer langs kysten, fra utkanten av Willemstad og til sørspissen av øya. Området fra høyvannsmerket og ned til 60 meters dyp er en del av parken. Marinparken har 6&nbsp;km²  med korallrev. Parkområdet omfatter også ei av de store buktene på øya, et areal på til sammen 4,36&nbsp;km² med mangrove og sjøgrasområder. Parken er åpen for besøkende. 19 steder er markerte for snorkling og dykking.

Curaçaos marinpark forvaltes av Caribbean Research and Management of Biodiversity Foundation (CARMABI).

## Referanser


## Eksterne lenker
*Curacao Marine Park
Tsjad under VM i friidrett 2013

**[[Tsjad]]** deltok under VM i friidrett 2013 (utendørs) fra 10. august til 18. august 2013 i Moskva i Russland og hadde påmeldt en utøver.

## Resultater
### Menn

## Referanser


## Eksterne lenker
* IAAF World Championships – Benin
* Resultater 200 meter på IAAFs nettsted
Birinus

**Birinus** (død 3. desember 650) var den første biskop i Wessex.

## Liv og virke
Intet sikkert vites om hans herkomst man han anses for å ha vært franker. Han ble bispeviet av erkebiskop Asterius i Genova. Pave Honorius I sendte ham på misjonsoppdrag til kongeriket Mercia.

I 634 besteg han ved Portchester engelsk grunn. På sin vei inn i landet traff han på vest-saksere som fremdeles holdt seg til den gamle angelsaksiske religion. Han begav seg så til kongen av Wessex og bad om hans støtte for sitt oppdrag. Kong Cynegils tillot Birinus å preke hvor han enn ville i kongedømmet,men han nølte selv med å konvertere.

Cynegils forsøkte på denne tiden å inngå et forbund med den innflytelsesrike northumbriske konge Oswald rettet mot riket Mercia. De to herskerne møttes i den kongelige hoff i Wessex. Ved forhandlingene ble det klart at det eneste som gjenstod for å få alliansen i stand, var at den kristne kong Oswald ikke ville inngå noe forbund med noen hedning. Dermed bestemte kong Cynegils sog for å gå over til den nye tro.

For å styrke alliansen ble det beslyuttet at kong Oswald skulle gifte seg med kong Cynegils datter. Cynegils lot seg døpe i 635 sammen med en stor del av sin familie og sitt følge.

Biskopen fikk den gamle romerske bosettingen Dorcic som gave, og der bygde han sin katedral. Kong Cynegils døde i 643. Fem år etter gav den nye konge, Cenwalh, biskop Birinus i oppdrag å etablere en klosterkirke i Winchester. Det er også andre kirker i det gamle Wessex som kan tilbakeføres til biskop Birinus St. Mary's i Reading; St. Helen's i  Abingdon (Berkshire) og kirken i Taplow (Buckinghamshire).

Dette ble bispedømmet Wessex' fødsel. Birinus ble dets første biskop og virket her til sin død den 3. desember 650. Hans grav i Dorchester ble et valfaltststed. I 680 ble hans etterlevninger overført av biskop Hedda av Wessex til kirken i Winchester, der de ble stedt til hvile den 4. september 972 i et rikt utsmyttet gravskrin.

**[[Den angelsaksiske krønike]] om Birinus:**
:*A.D. 634*
:*… This year also Bishop Birinus first preached baptism to the West-Saxons, under King Cynegils.  The said Birinus went thither by the command of Pope Honorius; and he was bishop there to the end of his life*
:*A.D. 635*
:*This year King Cynegils was baptized by Bishop Birinus at Dorchester; and Oswald, king of the Northumbrians, was his sponsor.*
:*A.D. 639*
:*This year Birinus baptized King [[Cuthred Cwichelming|Cuthred]] at Dorchester, and received him as his son.*
:*A.D. 650*
:*This year Egelbert, from Gaul, after Birinus the Romish bishop, obtained the bishopric of the West-Saxons.*
:*((This year Birinus the bishop died, and [[Agilbert]] the Frenchman was ordained.))*

**Minnedager:**
* I den katolske kirke: 3. desember
* I den anglikanske kirke: 4. september

## Litteratur
* 
* Barbara Yorke: *Birinus [St Birinus] (d. c.650).* I: *[[Oxford Dictionary of National Biography]]*, Oxford University Press, 2004

## Eksterne lenker
*
FNs økonomikommisjon for Latin-Amerika og Karibia

**FNs økonomikommisjon for Latin-Amerika og Karibia** er et samarbeidsorgan om økonomisk utvikling for landene i Latin-Amerika og Karibia. Det sorterer under FNs økonomiske og sosiale råd, som har fem kommisjoner for forskjellige verdensdeler. Kommisjonen ble etablert i 1948. Hovedkontoret ligger i Santiago i Chile. Det er regionale underkontorer i Mexico by og Port of Spain.

45 stater er medlem i FNs økonomiske kommisjon for Latin-Amerika og Karibia, 33 av dem fra regionen, de øvrige fra Asia, Nord-Amerika og Europa. Tretten avhengige områder i Karibia er assosierte medlemmer.

## Medlemskap

;Medlemsstater

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*   
* 
* 
* 

;Assosierte medlemmer

* 
* 
* 
* 
* 
* 
* 
* 
* 
* 
* 
* 
* 

## Referanser


## Eksterne lenker
* Offisielt nettsted
Bullenbaai

**Bullenbaai** er ei vid og åpen bukt på sørkysten av Curaçao, på stedet der øya er på det smaleste.

Curaçao Oil Terminal (COT) åpnet i 1974 et anlegg for omlasting av råolje ved bukta, 13 km nordvest for Willemstad. På grunn av det ble Bullenbaai øyas nest viktigste havn. Store oljetankskip skiper inn råolje fra Midtøsten og Afrika for omlasting til mindre tankskip som går på havner i Nord-, Mellom- og Sør-Amerika. Noe av råoljen går videre til oljeraffineriet på Curaçao. Det finnes også anlegg for bunkersolje.

## Referanser
Pyae Sone Maung

**Pyae Sone Maung** (født 13. februar 1997) er en myanmarsk friidrettsutøver, som konkurrerer i mellomdistanseløp. Han deltok i VM i friidrett 2017. 

## Idrettskarriere
Maung satte personlig rekord på 800 meter i februar 2017, med tiden 2:00,01. 

Han representerte Myanmar under VM i friidrett 2017, der han deltok på 800 meter. Han løp på 2:13,38 i forsøksheatet, og gikk ikke videre til semifinalen.

## Referanser


## Eksterne lenker
*
Metalogikk

**Metalogikk** er stuiden om den metateoretiske delen av logikk. Logikkstudier viser oss hvordan logiske systemer kan brukes til å konstruere gyldige og solide argumenter, mens metalogiske studier viser oss egenskapene til logiske systemer. Logikk omfatter hendelser som kan avledes ved hjelp av et logisk system; metalogikk omfatter hendelser som kan avledes og om de formelle språkene og systemene som brukes til å uttrykke disse hendelsene.

Det mest grunnleggende innenfor metalogiske studier er formelle språk, formelle systemer, og deres tolkning. Studien av tolkningen til formelle systemer kalles modellteori, og stuiden om deduktive systemer kalles bevisteori.

## Historie
Metalogiske spørsmål har blitt stilt siden Aristoteles' tid. Likevel var det ikke før 1800- og 1900-tallet, med tidlig studier av formelt språk, at forskningen av det fundamentale innenfor logikken begynte for fullt. I 1904 oppdaget David Hilbert at i forskningen i den grunnleggende matematikken hadde forutsetninger til logiske forestillinger, derfor ble det nødvendig med metamatematiske og metalogiske prinsipper. 

I dag er metalogikk og metamatematikk hovedsakelig synonymer.

## Referanser
Forsvarets Skyteutvalg

**Forsvarets Skyteutvalg (FSU)** er en del av det norske forsvaret som driver med skytesport for soldater og tidligere soldater. FSU driver også med utdanning og instruksjon for Forsvaret.

## Skyteprogrammer
FSU konkurrerer i CISM sine disipliner, som grovt sett vil si ISSF-disipliner for pistol og rifle. Det konkurreres også i andre programmer, som f.eks. feltskyting med rifle etter egne skandinaviske regler.

;Pistol:
* ISSF 10 m luftpistol, ofte bare kalt luftpistol.
* ISSF 25 m standardpistol, også kalt finpistol.
* ISSF 25 m silhuettpistol, også bare kalt silhuett.
* ISSF 25 m grovpistol, også bare kalt grovpistol. Skytes vanligvis kun av menn.
* ISSF 25 m pistol, tidligere kalt sportpistol. Skytes vanligvis kun av kvinner.
* ISSF 50 m pistol, tidligere kalt fripistol.

;Rifle:
* ISSF 50 m rifle liggende
* ISSF 50 m rifle match som består av de tre stillingene liggende, stående og knestående. Mennenes utgave består av 40 skudd og kalles helmatch, mens kvinnene skyter halvmatch bestående av 20 skudd.
* ISSF 300 m standardrifle, kun for menn.
* CISM militær hurtigmatch
* Nordisk feltskyting

## Se også
* United States Army Marksmanship Unit
* Norsk reservistforbund
* Norges Skytterforbund
* Liste over skytterorganisasjoner

## Referanser


## Eksterne lenker
* Forsvarets Skyteutvalg Offisiell hjemmeside
Anguilla under VM i friidrett 2013

**[[Anguilla]]** deltok under **[[VM i friidrett 2013]]** i Moskva i Russland fra 10–18. august 2013 med 6 utøvere.

## Resultater
(q – kvalifisert, NM – ikke noe gyldig resultat, SB – årsbeste)

### Menn

## Referanser


## Eksterne lenker
* IAAF World Championships 2013 – Saint Kitts and Nevis
Indonesia under VM i friidrett 2011

**[[Indonesia]]** deltok under VM i friidrett 2011 (utendørs) fra 27. august til 4. september 2011 i Daegu i Sør-Korea med 2 utøvere.

## Resultater

### Menn

### Kvinner

## Referanser


## Eksterne lenker
* Offisiell mesterskapsside for IAAF
Tyrkerhassel

**Tyrkerhassel** (*Corylus colurna*) er et løvfellende tre som vokser i sørøstlige Europa og sørvestlige Asia.

Den blir opptil 20 m høy og er den eneste hasselarten med virkelig treaktig vekst og en kraftig stamme. Krona er kjegleformet med grove, vridde greiner. Barken er rødbrun på yngre trær, mens eldre trær har mørkebrun, avskallende bark. Skudd og bladstilk er tett dekket av kjertelhår. Bladene er store, 12,5&nbsp;cm lange og 12,5&nbsp;cm brede. Hanraklene er 5–7 cm lange. Nøttene sitter 5–6 sammen og er like store, eller litt større enn vanlige hasselnøtter.

Tyrkerhassel er utbredt på Balkan og i Anatolia, Transkaukasia og Nord-Iran. Den dyrkes som gatetre i mange land ettersom den tolererer forholdene i byer, tåler tørke og leirjord og er lite utsatt for skadedyr. I Norge finnes den blant annet ved NMBU på Ås og i Botanisk hage i Oslo. I forbindelse med ombyggingen av Carl Berners plass i Oslo 2008–2010 ble tyrkerhassel plantet langs Christian Michelsens gate.
## Galleri

Corylus-colurna-05-09-2009 099.jpg|Bark og stamme
Corylus-colurna-20-09-2009-30.jpg|Knopp
Corylus-colurna-catkins.JPG|Hannrakler
20140124Corylus colurna5.jpg|Hunnblomster
TurkHazel.jpg|Blad og nøtter


## Referanser


## Eksterne lenker
*
Savetjohka

**Savetjohka** er ei elv i Nesseby kommune i Finnmark. Den er ei tilløpselv til Vesterelvvannet og en del av Vesterelvas nedbørfelt. Elva har utspring fra et tjern øst for fjellet Lakta, ved vannskillet mot Tanavassdraget. Den renner i hovedsakelig nordlig retning og passerer gjennom en rekke vatn og små innsjøer før den munner ut i sørenden av Vesterelvvannet. Elva er 24,9 kilometer lang.

Vesterelvvassdraget ble i 1973 vernet mot kraftutbygging i Verneplan I for vassdrag. Vernevedtaket var basert på de naturvitenskapelige interessene knyttet til elveløpsformer, botanikk og fauna.

## Referanser
Lakta

**Lakta** (nordsamisk) er et fjell i Tana kommune i Finnmark. Det ligger i det sørøstre hjørnet av kommunen, mellom Korgåsen ved grensa mot Nesseby i øst og Searbbat-ryggen i vest. Fjellet har en høyde på 326 meter over havet.

## Referanser
Sædgjemme

**Sædgjemmer**, **spermateker** fra (gr.) *spermatheca*, formelt (lat.) **receptacula seminis** (entall: **receptaculum seminis**) er en del av kjønnsorganet til hunner hos mange dyrearter. Sædgjemmere forekommer i mange grupper, de fleste insekter, edderkopper, snegler, fåbørstemark (meitemark og deres slektninger) og til hos med hos salamandere. Strukturene brukes til å lagre sæden fra hanner. Noen dyr, slik som bier og maur parrer seg bare en eller et fåtall ganger, og lagrer sæden og bruker den, noen ganger i flere år. Hos hermafroditter som parrer seg selv vil de også kunne lagre sæd fra egen kropp. Hos noen grupper skjer befruktningen i sædgjemmerne når eggcellene er tilstrekkelig modne.

Antall sædgjemmere varierer med dyregruppene. De aller fleste har parrede spermgjemmere, men meitemark har fire par, på henholdsvis 6., 7., 8. og 9. segment. Disse mottar og lagrer sæden fra motparten under paring. De er foret med epitel og varierer sterkt i utforming: Noen er lange og sterkt spiralsnodde, mens andre er vake utposinger på de hunnlige delene av det indre kjønnsorganet. Utformingen av sædgjemmerne er drevet av det store variasjonen av reproduksjonssystemer hos meitemark.

## Strukturer hos ''Caenorhabditis elegans''
Rundormen *[[Caenorhabditis elegans]]* har to sædgjemmere, knyttet til hver sin gonade. Hver sædgjemmer består av 24 glatte muskelceller som danner et strekkbart rør. Actin filamentene ligger rundt røret, slik at det kan vies ut eller snøres sammen. Særgjemmerne hos *C. elegans* er ofte brukt som modell i studier av hvordan fysisk påvirkning omgjøres til elektriske nervesignaler.

## Kjønnsbestemmelse hos edderkopper
Fugleedderkopper er propulære hubbydyr, men mange av artene har svært små kjønnsforskjeller så lenge de ikke er voksne. En av måtene å avgjøre kjønnet på unge individer er å se etter sædgjemmerne i hammen når en edderkopp har skiftet. Særsgjemmerne er svært variable, og kan i mange tilfeller ikke bare avsløre kjønnet hos unge individer, men også art.

## Bier
En birøkter kan undersøke sædgjemmene på en død dronningbie for å se om hun har blitt parret eller ikke. I mange arter av langtungebier, særlig hos *[[Melipona bicolor]]*, vil dronningens egg passere sædgjemmerne under egglegging, og befruktes mens de passerer. På grunn av bienes system der haploide individer blir hanner, kan dronningen selv bestemmer kjønnsbalansen i kullet ved å befrukte eller ikke befruke eggene mens de passerer.

## Referanser
Albertøya

**Albertøya** er en mindre øy på Svalbard. Den ligger øst av Danskøya, adskilt ved Albertsundet. 

Øya ligger sør for det østre innløpet til Danskegattet; og i forhold til Smeerenburgodden på Amsterdamøya. Posisjonen blir videre; øst av Virgohamna. Den er lite besøkt og har ikke noe permanent isdekke. Det høyeste punktet når 15 moh.

Den ble besøkt av A. G. Nathorst og G. Kolthoff 27. august 1898.

Øya er oppkalt etter fyrst Albert I av Monaco (1848-1922).

## Referanser
Raymond Bernard

**Raymond Bernard**, født 10. oktober 1891, død 12. desember 1977, var en fransk filmregissør. Han var sønn av Tristan Bernard og bror til dramatikeren Jean Jacques Bernard.

## Filmer i utvalg
*1917 Le Ravin sans fond (med Jacques Feyder)
*1917 Le Traitement du hoquet
*1918 Le Gentilhomme commerçant
*1919 Den lille Café
*1920 Le Secret de Rosette Lambert
*1921 La Maison vide
*1922 Triplepatte 
*1923 L'Homme inusable
*1923 Grandeur et Décadence
*1923 Le Costaud des Épinettes
*1924 Ulvemiraklet
*1927 Sjakkspilleren
*1930 Tarakanova
*1931 Faubourg Montmartre
*1932 Trekorsene
*1934 Samfunnets ulykkelige
*1936 Flyverkammeratene
*1937 Skyldig - ikke skyldig
*1937 Forrådt
*1939 Kjærlighetens kavalcade
*1945 En venn kommer i aften
*1952 Kameliadamen
*1955 Sommerens frukter

## Referanser


## Eksterne lenker
*
Mohnhøgda

**Mohnhøgda** er en øytopp i Kong Karls Land på Svalbard. 

Fjellet er det høyeste punktet på Svenskøya og rager 288 moh.. Beliggenheten er nær nordenden av øya. Sør for stedet ligger dalen Vindsalen og Dunerfjellet. Vestover ligger Olgastretet, og i klart vær kan en se både Barentsøya og Edgeøya. Nordenfor punktet har en Erik Eriksenstretet og Nordaustlandet. Østover ligger Rivalensundet og Kongsøya.

Fjellet er oppkalt etter den norske meteorologen Henrik Mohn (1835–1916).

## Referanser
Searbbat

**Searbbat** (nordsamisk, historisk: *Særbat*) er en fjellrygg sørøst i Tana kommune i Finnmark. Det høyeste toppunktet er Searbačohkka helt i nordvest, som har en høyde på 404 meter over havet, og den strekker seg derfra rundt 10 kilometer til Lavttavàrri i sørøst.

## Referanser
Korgåsen

**Korgåsen** (nordsamisk: *Guorronjunis*) er et fjell i Tana og Nesseby kommune i Finnmark. Det ligger seks kilometer nord for riksgrensa mot Finland og har en største høyde på 419 meter over havet.

## Fotnoter



## Referanser
Varangerbotn naturreservat

**Varangerbotn naturreservat** er et naturreservat ved Varangerbotn i Nesseby kommune i Finnmark. Naturreservatet omfatter indre del av Meskefjorden, innenfor en linje fra Veineset i sør til Hándalriddu i nord, samt tilstøtende landareal. Det har et samlet areal på , hvorav 200 dekar er landareal og resten sjø. 

Naturreservatet ble opprettet ved kgl.res. av 20. desember 1991 for å bevare et strand-, fjære- og gruntvannsområde med et rikt fugleliv og en velutviklet variert strandengvegetasjon. 

## Referanser
Vesterelv

:*For stedet i Båtsfjord kommune, se [[Vesterelv (Båtsfjord)]].*

**Vesterelv** (nordsamisk: *Njiđgu*) er ei grend i Nesseby kommune i Finnmark. Stedet ligger ved munningen av Vesterelva, sør i fjordbotnen i Meskefjorden, og rundt to kilometer sørøst for kommunesenteret Varangerbotn.  Grunnkretsen Vesterelv hadde 40 innbyggere pr. 1. januar 2017.

## Se også
*Okkupasjonsmaktens fangeleirer i Norge

## Referanser
Kameliadamen (film fra 1936)

***Kameliadamen*** (originaltittel ***Camille***) er en amerikansk romantisk dramafilm fra 1936, regissert av George Cukor. Filmen ble produsert av Irving Thalberg og Bernard H. Hyman. Manuset til James Hilton, Zoë Akins og Frances Marion er basert på Alexandre Dumas den yngres roman *[[Kameliadamen]]* fra 1848. Greta Garbo, Robert Taylor, Lionel Barrymore, Elizabeth Allan, Jessie Ralph, Henry Daniell og Laura Hope Crews spiller hovedrollene.

Ifølge NRK opplevde Garbo «en av sine største triumfer både kunstnerisk og økonomisk» med denne filmen, og hun fikk gjennomgående god kritikk for rollen. Hun ble nominert til Oscar for beste kvinnelige hovedrolle for sin rolleskildring.

Det amerikanske filminstituttet (AFI) har kåret *Kameliadamen* til filmhistoriens 33. beste kjærlighetsfilm fra USA.

## Handling
Marguerite Gauthier (Greta Garbo) er en ung kvinne fra beskjedne kår, men skal med tiden bli kjent som «Kameliadamen» (*La Dame aux Camélias*), en av de mest berømte kurtisanene i Paris. Hun blir støtt og stadig underholdt av den rike og mektige baronen Varville (Henry Daniell).

Etter mange kjærlighetsløse år forelsker hun seg i Armand (Robert Taylor), en kjekk, men litt naiv ung mann som ikke forstår hvordan Marguerite ble en velstående kvinne. Armand er like forelsket i Marguerite som hun er forelsket i ham. Hun er til og med innstilt på å gi avkall på et liv i luksus for Armands skyld. Men Armands far (Lionel Barrymore) ber Marguerite om å slå opp med sønnen fordi hennes skandaløse fortid kan ødelegge Armands fremtid. Marguerite forstår hva hun må gjøre og sender Armand bort. Men Armand vil ikke gi opp sin elskede så lett, selv ikke når hun får tuberkulose.

## Medvirkende
* Greta Garbo som Marguerite Gautier
* Robert Taylor som Armand Duval
* Lionel Barrymore som Monsieur Duval
* Elizabeth Allan som Nichette
* Jessie Ralph som Nanine
* Henry Daniell som Baron de Varville
* Lenore Ulric som Olympe
* Laura Hope Crews som Prudence Duvernoy
* Rex O'Malley som Gaston
* Mariska Aldrich som Camilles venninne
* Wilson Benge som Attendant

## Referanser


## Eksterne lenker
*
VM i vektløfting 1905

**VM i vektløfting 1905** (verdensmesterskapet i vektløfting) ble arrangert i tre forskjellige turneringer i Berlin, Duisburg og Paris i 1905. 

## Turnering 1

## Turnering 2

## Turnering 3

## Referanser
Lavbjørk

**Lavbjørk** (*Betula humilis*) er en løvfellende busk med vid utbredelse i Eurasia.

Den er sterkt forgrenet og blir opptil 2 meter høy. Bladene er ovale, tykke, grovtannede, 1–2,5&nbsp;cm lange og 0,6–1,5&nbsp;cm brede. Lavbjørk vokser på myrer og andre fuktige steder. Den er utbredt i Europa, Sibir, Kasakhstan, nordlige Mongolia og Xinjiang i Kina. De vestligste forekomstene i Europa er i nordøstlige Sveits og ved østersjøkysten i Tyskland. Arten vokser ikke i Norge eller andre nordiske land. 

Lavbjørk er diploid med 2n&nbsp;=&nbsp;28 kromosomer. Karyologiske undersøkelser i Polen viser at avvikende kromosomtall, aneuploidi, forekommer hos 40 prosent av de undersøkte eksemplarene.

## Litteratur
* 
* 
* 
* 
* 

## Eksterne lenker
*
Rannveig Heitmann

**Rannveig Charlotte Heitmann Bottolfsen** (født 13. april 1993) er en norsk blogger og reality-TV-deltager. 

Heitmann er oppvokst og bosatt i Alta. Hun var i 2013 med i Reality-TV-programmet *[[Unge mødre]]* på kanalen FEM, der man fulgte livet hennes etter at hun fikk barn som 17-åring. Hun var også med i sesong åtte av *[[Charterfeber]]* på TV3, der hun var gravid med sitt andre barn under innspillingen.

Heitmann blogger om livet som ung hjemmeværende mamma for tre små barn. Etter deltagelsen i *Unge mødre* nådde hun syvendeplass på topplisten til blogg.no, med  daglige lesere.

## Referanser




## Eksterne lenker
*
VM i vektløfting 1906

**VM i vektløfting 1906** (verdensmesterskapet i vektløfting) ble arrangert i Lille i Frankrike i 1906. 

## Medaljevinnere

## Referanser
VM i vektløfting 1907

**VM i vektløfting 1907** (verdensmesterskapet i vektløfting) ble arrangert i Frankfurt i Tyskland i 1907. 

## Medaljevinnere

## Referanser
Carl Hilty

**Carl Hilty**, født 28. februar 1833 i Chur i Sveits, død 12. oktober 1909 i Clarens), var en sveitsisk advokat, professor i statsrett, moralfilosof og protestantisk legpredikant.

## Liv og virke
Carl Hilty gikk på Chur kantonskole og studerte fra 1851 til 1855 i Göttingen og Heidelberg. Fra 1856 til 1873 praktiserte han som advokat i Chur inntil han i 1874 uventet ble professor i stats- og folkerett ved universitetet i Bern.

Fra 1886 utga han 1886 *Politisches Jahrbuch der schweizerischen Eidgenossenschaft* (norsk: politisk årbok for Sveits). I årboken offentliggjorde han og andre historiske og politiske artikler, kommenterte hendelser i den nasjonale politikk og verdenspolitikken.

Teologisk distanserte han seg, etter en tidlig tilslutning, fra David Friedrich Strauß. Richard Rothe og August Tholuck tiltalte og gav ham mer, likeså Adolf von Harnack. Han stod blumhardtene ganske nær. Han abonnerte på *Blätter aus Bad Boll*. I *[[Institutio Christianae Religionis]]* av Johannes Calvin så han det beste protestantiske byggverket, selv om han avviste hans predestinasjonslære. Av litteratur anbefalte han blant annet *[[Pilwgrims vandring|En pilegrims vandring fra denne verden til den tilkommende]]* av John Bunyan, dessuten Johann Heinrich Jung-Stilling, Gerhard Tersteegen, og Nikolaus Ludwig von Zinzendorfs sanger. Han anbefalte også Charles Haddon Spurgeons gammeltestamentlige prekener.

Det største publikum nådde han ved sine etiske verker, blant annet det tre bind store verket *Glück* (norsk: *Lykke*). I avisen *[[Dagen]]* fremholder senere biskop Karl Marthinussen om *Glück* at «Tanken bak dette forfatterskapet er at målet for mennesker er: gode personligheter, som lever et liv i Guds nærhet. I det ligger lykken og Gud har skapt oss til lykke».

Hilty priste i sin filosofi arbeidets velsignelse, forsakelsens nødvendighet og den moderate livsførsel. Hans teologiske skrifter hørte blant annet til Konrad Adenauers lesning, helt fra Adenauers ungdomstid.

Ved siden av sitt forfatterskap virket Hilty som rådgiver for den sveitsiske regjeringen, som øverste militære dommer og fra 1899 medlem av det sveitsiske nasjonalrådet og Den faste voldgiftsretten i Haag.

## Bibliografi
* *Vorlesungen über die Politik der Eidgenossenschaft* (1875)
* *Die Neutralität der Schweiz* (1889)
* *Die Bundesverfassungen der schweizerischen Eidgenossenschaft* (1891)
* *Glück* (3 band, 1891-1900)
* *Dag Geheimnis der Kraft* (1909)
## Referanser
VM i vektløfting 1910

**VM i vektløfting 1910** (verdensmesterskapet i vektløfting) ble arrangert i Düsseldorf og Wien i to forskjellige turneringer i 1910. 

## Medaljevinnere
## Turnering 1

## Turnering 2

## Referanser
VM i vektløfting 1911

**VM i vektløfting 1911** (verdensmesterskapet i vektløfting) ble arrangert i løpet av fire turneringer i Stuttgart, Berlin, Dresden og Wien i 1911. 

## Turnering 1

## Turnering 2

## Turnering 3

## Turnering 4

## Referanser
Jean Genet

**Jean Genet** (født 19. desember 1910 i Paris, død 15. april 1986 samme sted) var en fransk forfatter.

## Liv og virke

Jean Genet tilbrakte mye av sin ungdom på ungdomsanstalter, i fengsel, og som omstreifer. Han debuterte som forfatter i 1942, med diktet *Le Condamné à mort* (Den dødsdømte), som han skrev mens han satt bak murene. Året etter utkom hans første roman, *Notre Dame des fleurs,* som førte til et gjennombrudd. I årene som fulgte utga Genet en rekke romaner og skuespill, deriblant skuespillet *Le Balcon* (Balkongen, 1956). Forfatteren Jean Cocteau skal etter sigende ha tatt seg mye av Genet, og bidro til å gjøre ham kjent.

Genet var kjent som meget samfunnsengasjert, og støttet bl.a. organisasjonen Black Panthers under 1960-tallet. Under sine siste år bodde han alene på et hotellrom i Paris, hvor han døde i 1986, 75 år gammel.

## Bibliografi (utvalg)
;Dikt
* *Le Condamné à mort* (1942)

;Romaner
* *Notre Dame deus fleurs* (1943)
* *Miracle de la rose* (1946)
* *Pompes Funèbres* (1947)
* *Querelle de Brest* (1947)
* *Journal du voleur* (1949)
* *Un Captif Amoureux* (1986)

;Skuespill
* *Les Bonnes* (1947)
* *Le Balcon* (1956)
* *Les Nègres* (1958)

## Referanser


## Eksterne lenker
* 
*
Ut av skodden

***Ut av skodden*** (originaltittel ***Random Harvest***) er en amerikansk dramafilm fra 1942 basert på James Hiltons roman *Random Harvest* fra 1941. Filmen var regissert av Mervyn LeRoy. Claudine West, George Froeschel og Arthur Wimperis skrev manuset. Ronald Colman spiller en traumatisert soldat etter første verdenskrig som lider av hukommelsestap, mens Greer Garson spiller soldatens kjæreste. Philip Dorn og Susan Peters spiller andre roller.

Filmen fikk god kritikk og ble nominert til sju Oscar-priser for beste mannlige hovedrolle (Colman), beste kvinnelige birolle (Peters), beste regi (LeRoy), beste filmatisering (West, Froeschel og Wimperis), beste drama- eller komediemusikk (Herbert Stothart), beste scenografi, sort-hvitt (Cedric Gibbons, Edwin B. Willis, Randall Duell og Jack D. Moore) og beste film. Garson fikk også god kritikk for rollen, men hun var allerede nominert til Oscar for *[[Mrs. Miniver]]*.

Det amerikanske filminstituttet (AFI) har kåret *Ut av skodden* til filmhistoriens 36. beste kjærlighetsfilm fra USA.

## Handling
Den engelske soldaten Charles Rainier (Ronald Colman) får granatsjokk i Frankrike under første verdenskrig og mister hukommelsen. Skuespilleren Paula Ridgeway (Greer Garson) hjelper ham, og de blir forelsket og gifter seg. Et par år senere blir Charles påkjørt av en taxi under et besøk i Liverpool. Da han kommer til bevissthet igjen, vet han endelig hvem han er, men han har i gjengjeld glemt de mellomliggende årene med Paula. Rainier bestemmer seg for å reise til sitt gamle hjem. Paula oppsøker ham, men han kjenner henne ikke igjen. De starter et nytt liv sammen, men tre og et halvt år senere begynner alle minnene å komme tilbake.

## Medvirkende
* Ronald Colman som John «Smithy» Smith / Charles Rainier
* Greer Garson som Paula Ridgeway / Margaret Hanson / Mrs. Rainier
* Philip Dorn som Dr. Jonathan Benet
* Susan Peters som Kitty Chilcet
* Henry Travers som Dr. Sims
* Reginald Owen som «Biffer»
* Bramwell Fletcher som Harrison
* Rhys Williams som Sam
* Una O’Connor som Tabakhändlerin
* Aubrey Mather som Sheldon
* Margaret Wycherly som Mrs. Deventer
* Arthur Margetson som Chetwynd
* Melville Cooper som Onkel George
* Alan Napier som Julian
* Jill Esmond som Lydia
* Marta Linden som Jill
* Shirley Ann Richards som Bridget
* Norma Varden som Julia
* David Cavendish som Henry Chilcet
* Ivan F. Simpson som Vikar
* Marie De Becker som Frau des Vikars
* Charles Waldron som Mr. Lloyd
* Elisabeth Risdon som Mrs. Lloyd

## Referanser


## Eksterne lenker
*
Cornell William Brooks

**Cornell William Brooks** (født 1961 i El Paso) er en amerikansk advokat og menneskerettighetsaktivist. Han var leder for National Association for the Advancement of Colored People (NAACP) fra 2014 til 2017.

Brooks er utdannet med bachelorgrad i statsvitenskap fra Jackson State University, mastergrad (Master of Divinity) fra Boston University School of Theology og juridisk doktorgrad fra Yale Law School. Han arbeidet deretter blant annet som seniorrådgiver i Federal Communications Commission og som advokat for det amerikanske justisdepartementet.

Brooks kom til stillingen som leder for NAACP i 2014 etter å ha ledet New Jersey Institute for Social Justice. Som leder for NAACP ble Brooks blant annet arrestert i en forbindelse med en aksjon mot Donald Trumps nye justisminister Jeff Sessions. I 2017 valgte NAACPs styre ikke å fornye Brooks åremålstilsetting.

I 1998 var Brooks demokratenes kandidat til Representantenes hus i valgkretsen Virginias 10. distrikt, men ble med 25% av stemmene ikke innvalgt.

## Referanser
Denis McDonough

**Denis Richard McDonough** (født 2. desember 1969) var den 26. stabssjef i Det hvite hus. Han etterfulgte Jacob Lew i begynnelsen av president Barack Obamas andre periode.

Etter at president Obama ble valgt i 2008, tiltrådte han regjeringen som USAs nasjonale sikkerhetsråds leder for strategisk kommunikasjon. Han tjenestegjorde også som stabssjef for det nasjonale sikkerhetsrådet.

Den 20. januar 2013, i begynnelsen av sitt andre periode, utnevnte Obama McDonough som sin stabssjef.

## Referanser


## Eksterne lenker
* 
* 
*
VM i vektløfting 1955

**VM i vektløfting 1955** (verdensmesterskapet i vektløfting) ble arrangert i München i Vest-Tyskland i 1955. 

## Medaljevinnere

## Referanser
VM i vektløfting 1957

**VM i vektløfting 1957** (verdensmesterskapet i vektløfting) ble arrangert i Teheran i Iran i 1957. 

## Medaljevinnere

## Referanser
Mohamed Al-Sadi

**Mohamed Al-Sadi**, også skrevet **Alsadi** (født 24. juni 1994) er en omansk friidrettsutøver som konkurrerer i sprintløp. 

## Idrettskarriere
Al-Sadi satte personlig rekord på 200 meter 30. april 2015, med 21,02 sekunder. 

Han represemterte Oman under VM i friidrett 2017, som landets eneste utøver. Han deltok der på 200 meter, der han løp på 21,43 i forsøksheatet, som var 43. beste tid, og gikk dermed ikke videre til semifinalen. 

## Referanser


## Eksterne lenker
*
United4Iran

**United4Iran** er en menneskerettighetsorganisasjon som arbeider for å bedre forholdene for folk i Iran. Organisasjonen holder til i USA og ledes av Firuzeh Mahmoudi.

## Eksterne lenker
*
Firuzeh Mahmoudi

**Firuzeh Mahmoudi** er en menneskerettighetsaktivist fra Iran. Hun bor i USA, hvor hun grunnla og er daglig leder for organisasjonen United4Iran for å hjelpe folk som har det vanskelig i hjemlandet Iran. I 2017 deltok hun på Oslo Freedom Forum med foredraget «United for Iran» hvor hun fortalte om arbeidet organisasjonen gjør.

Etter at protestene mot presidentvalget i Iran i 2009, hvor millioner av unge deltok, ble brutalt undertrykket, organiserte Mahmoudi støttearrangementer i 110 byer, det største arrangementet til støtte for Iran som har vært holdt. Dette førte til at organisasjonen United4Iran ble dannet, den har siden lagt vekt på å utvikle teknologi som kan hjelpe iranere i hjemlandet.

Før hun stiftet organisasjonen og ble daglig leder for den, jobbet Firuzeh Mahmoudi først som internasjonal koordinator innen miljø og helse og deretter som prosjektleder for et utviklingsprogram for FN som skulle redusere volumet og giftinnholdet i helseavfall i åtte fattige land i verden.

## Kilder
*OM Firuzeh Mahmoudi hos Oslo Freedom Forum 2017
Gulbjørk

**Gulbjørk** (*Betula alleghaniensis*) er et løvfellende tre som vokser i østlige Nord-Amerika. Den er den økonomisk viktigste bjørkearten i Nord-Amerika, og virket brukes til møbler, panel og innvendige dører.

Den blir opptil 30 m høy med rett stamme og eggformet krone. Barken på unge stammer og greiner er rødbrun. Eldre stammer har valnøttfarget, askegrå, rosa eller oransje bark som skaller av. Skuddene inneholder vintergrønnolje og dufter sterkt når de knuses. Bladene er mørkegrønne, ovalt tilspissede, 6–10&nbsp;cm lange og 3–5,5&nbsp;cm brede; de er dobbelttannede og har 12–18 par nerver. Undersiden er litt håret, spesielt langs nervene og i nervevinklene. Hunnraklene er opprette og 1,5–3&nbsp;cm lange. Gulbjørk ligner på den nære slektningen sukkerbjørk, men kan som regel skilles på at barken skaller av. Arten er heksaploid med 2n&nbsp;=&nbsp;84 kromosomer.

Gulbjørk trives i et kjølig temperert klima med mye nedbør. Arten er typisk for hemlokk- og løvskogene rundt De store sjøer og i de nordlige Appalachene. I de sørlige Appalachene finnes den bare i høytliggende, fuktige kløfter. Gulbjørk danner skog sammen med kanadahemlokk, sukkerlønn, amerikabøk og rødgran. Den vokser ofte sammen med trær som sukkerbjørk, virginiahumlebøk, amerikaagnbøk og amerikaosp. Mange busker vokser sammen med gulbjørk, for eksempel stripelønn, topplønn, nebbhassel, *[[Dirca palustris]]*, virginiatrollhassel, *[[Lonicera canadensis]]*, canadabarlind, lønnebladkrossved, *[[Viburnum lantanoides]]* og i sør amerikakristtorn.

Arten er utbredt fra Newfoundland, Saint-Pierre og Miquelon, Nova Scotia, New Brunswick og Anticosti vestover gjennom sørlige Québec og sørlige Ontario til lengst sørøst i Manitoba. Vestgrensa går gjennom Minnesota og nordøstlige Iowa. Sørgrensa går østover gjennom nordlige Illinois, Ohio og Pennsylvania til nordlige New Jersey og New England. I Appalachene finnes den sørover til østlige Tennessee og nordøstlige Georgia.

## Galleri

Betula alleghaniensis 01 by Line1.jpg|Bark og stamme
Betula alleghaniensis 2017-05-23 0587.jpg|Overside blad
Betula alleghaniensis Keltakoivu Gulbjörk C IMG 6147.JPG|Underside blad
Yellow birchs catkins and last years leaves.jpg|Hannrakler og fjorårets blad
Betula alleghaniensis Keltakoivu Gulbjörk C IMG 6142.JPG|Hunnrakle


## Litteratur
* 
* 
* 

## Eksterne lenker
*
Sukkerbjørk

**Sukkerbjørk** (*Betula lenta*) er et løvfellende tre som vokser i østlige Nord-Amerika.

Den blir opptil 20 m høy med rett stamme og smal krone. Barken er matt purpurgrå eller mørkt brungrå. På eldre trær sprekker barken opp i grove, uregelmessige flak. Barken skaller aldri av som den gjør hos andre bjørkearter. Artsnavnet viser til at blad og skudd inneholder vintergrønnolje og har en sterk, søt duft når de knuses. Bladene er mørkegrønne, ovalt tilspissede, hjerteformede ved basis, 5–10&nbsp;cm lange og 3–6&nbsp;cm brede; de er dobbelttannede og har 12–18 par nerver. Undersiden er nesten snau, men har noen hår langs nervene og i nervevinklene. Hunnraklene er opprette og 1,5–4&nbsp;cm lange og 1,5–2,5&nbsp;cm brede. Arten er diploid med 2n&nbsp;=&nbsp;28 kromosomer.

Sukkerbjørk vokser fra havets nivå i New England opptil 1220–1370 moh. i de sørlige Appalachene. Den vokser sammen med tulipantre, lind, kvitask, sukkerlønn, rødlønn, rødeik, papirbjørk, gråbjørk, hemlokk og weymouthfuru. Undervegetasjonen varierer fra sted til sted, men omfatter arter som stripelønn, blomsterkornell, tresøtmispel, amerikaagnbøk og virginiahumlebøk. Av urter kan nevnes kråkefot, treblad og flere bregnearter.

Arten vokser fra sørlige Maine vestover gjennom sørlige Québec, New Hampshire, Vermont, New York og sørøstlige Ontario til østlige Ohio. Den vokser sørover fra Pennsylvania langs Appalachene til nordlige Alabama og Georgia. Sukkerbjørk er mest tallrik i Massachusetts, Connecticut, New York og Pennsylvania.

Trevirket brukes på samme måte som gulbjørk, og det skilles ofte ikke mellom de to artene. Sukkerbjørk ble tidligere brukt til å fremstille vintergrønnolje, men den produseres nå syntetisk.

## Galleri

Bartlett Mountain (14) (16011210780).jpg|Bark og stamme
Betula lenta ÖBG 09-07-16 02.jpg|Hunnrakle
Betula lenta 1.jpg|Blad og hunnrakle der frøene er sluppet


## Litteratur
* 
* 
* 

## Eksterne lenker
*
Kristin Y. Pettersen

**Kristin Ytterstad Pettersen** (født 1969) er en norsk forsker og professor ved Institutt for teknisk kybernetikk, NTNU. Hennes forskning omfatter blant annet bevegelsesstyring av mekaniske systemer, med særlig fokus på styring av autonome skip, autonome undervannsfarkoster (AUV) og slangeroboter.

## Karriere
Pettersen ble utdannet sivilingeniør i teknisk kybernetikk ved Norges tekniske høgskole (NTH) i 1991. Etter at NTH ble integrert i NTNU i 1996, avla hun i 1996 graden dr.ing. i teknisk kybernetikk ved NTNU med avhandlingen *Exponential stabilization of underactuated vehicles*. 

Hun har vært professor ved Institutt for teknisk kybernetikk siden 2002 og var instituttleder i perioden 2011–2013. Siden 2014 har hun også vært professor II ved Forsvarets forskningsinstitutt (FFI). I perioden 2013–2023 var hun nøkkelforsker ved Autonomous marine operations and systems (NTNU AMOS), et senter for fremragende forskning. 

Pettersen er en av grunnleggerne av teknologiselskapet Eelume AS, og var daglig leder i selskapet fra 2015 til 2016.

I 2017 ble hun – som første norske kvinne – utnevnt til IEEE Fellow, og som første nordmann ble hun i 2020 tildelt den internasjonale Bode-prisen.

Pettersen ble i 2021 tildelt ERC Advanced Grant for sitt prosjekt «CRÈME – Control of light vehicle-manipulator systems».

## Publikasjoner
* 
* 

## Hedersbevisninger (utvalg)
* 2021: NTNUs pris for forskning og kunstnerisk aktivitet
* 2020: Årets DigIT-kvinne (prisen deles ut av trondheims-initiativet NxtMedia, ODA-nettverket i Midt-Norge og NTNU)
* 2019: Bode-prisen – utdeles av The Institute of Electrical and Electronics Engineers (IEEE)
* 2019: IEEE Distinguished Lecturer

## Referanser




## Eksterne lenker
*  Kristin Y. Pettersen i NTNU

__NOTOC__
Korsbånd

**Korsbånd** *(ligamentum cruciatum anterior et posterior)* er to leddbånd i kneet på mennesker og andre pattedyr. De forbinder lårbenet *(femur)* med skinnebenet *(tibia)* og holder kneet stabilt.

Fremre korsbånd *(ligamentum cruciatum anterius)* går fra fremre del av skinnebenets leddflate til innsiden av lårbensknoken. Bakre korsbånd *(ligamentum cruciatum posterius)* går fra bakre del av skinnebenets leddflate til innsiden av lårbensknoken.

## Korsbåndskader
Korsbåndskader forekommer oftest innen idrett. Utøvere innen alpin skiidrett, håndball, fotball og basketball er mest utsatt. Korsbåndskader forekommer oftere hos jenter og kvinner enn hos gutter og menn.

## Referanser
Kvinner i fengselet

**Kvinner i fengselet** (ungarsk: **Asszonyok a börtönbe**) er et maleri fra 1899 av den ungarske maler Ottó Baditz (1849–1936). Bildet viser en hvelvet fengselskjeller med kvinner i slitt tøy som betrakter den nyankomne. Bak denne skimtes en fangevokter med et stort nøkkelknippe om livet, og bak denne igjen en soldat med bajonett som sperrer veien for en gråtende kvinne. På gulvet ses en kanne, noen spillekort og halmstrå. På veggen henger et krusifiks halv skjult bak tøy som henger til tørk. 

Bildet henger i Ungarns Nasjonalgalleri i Budapest, og er Baditz' mest berømte.

## Referanser